stanford-oval/wikipedia huggingface dataset:
Punainen Ranger
Luettelo Punaisista Rangereista > Aurico

Aurico oli kolmas Punainen Ranger, joka oli samalla ulkoavaruudesta tullut Punainen Ranger. Zordon valitsi hänet ja muut uudet Rangerit Aquitar-planeetalta väliaikaisiksi Power Rangereiksi, kun arkkiviholliset Zedd ja Repulsa onnistuivat muuttamaan heidän edeltäjänsä lapsiksi. Sillä välin kun he etsivät Zeo-kristalleja muuttuakseen takaisin teini-ikäisiksi, muukalaisolennot taistelivat Lordi Zeddiä ja Rita Repulsaa vastaan.
Auricon myötä Punainen Ranger nousi takaisin johtajan asemaan. Hän johti Rangerit voittokkaisiin taisteluihin taktisuutensa ansiosta. Auricon heikkoutena muiden aquitarien tavoin oli puhtaan veden saanti, jonka vuoksi he eivät voineet olla pitkään Maassa.
Auricolla oli käytössään punainen Battle Borg ja käytti aseenaan laserpistoolia ja miekkaa.
Luettelo Punaisista Rangereista > Tommy Oliver

| Tommy Oliver |
| --- | --- |

Luoja(t):  Haim Saban
Näyttelijä(t):  Jason David Frank
Ensi- esiintyminen:  "Power Rangers Zeo" jakso 1 (20. huhtikuuta 1996)
Viimeinen esiintyminen:  "Power Rangers Wild Force" jakso 34 (5. lokakuuta 2002)
Kustantaja:  Saban Entertainment
Henkilötiedot
Sukupuoli:  Mies
Ikä:  18
Suhteet
Tutut:  Kimberly, Zac, Trini, Billie, Jason, Adam, Rocky
Infobox OKVirheellinen NIMI-arvo: 
Tommy Oliver (s. 20. lokakuuta 1975) oli neljäs Punainen Ranger. Hän on toistaiseksi ainut hahmo, joka on toiminut kahdesti Punaisena Rangerina; ensimmäisen kerran Punaisena Zeo Rangerina ja toisen kerran heti perään Punaisena Turbo Rangerina. Hän oli rohkea ja sankarillinen Ranger, jolla oli voimakas velvollisuuden tunne ja sitoutumisen tahto.
Oliverista tuli Punainen Ranger löydettyään punaisen Zeo-kristallin, jonka avulla hän palautui takaisin teini-ikäiseksi Zeddin muutettua hänet lapseksi. Oliverin täytyi matkustaa muinaiseen Amerikkaan, jossa viisas ja iäkäs šamaani koetteli hänen kykyä seurata vaistojaan. Oliverin täytyi valita yksi kolmesta pussista, jossa hän vaitoaisi kristallin olevan. Onnistuneen testin jälkeen šamaani palkitsi Oliverin kristallilla. Hän palasi takaisin Angel Groveen, jossa Oliverista tuli Punainen Zeo Ranger.
Zeo aikakauden jälkeen Oliver sai jatkaa johtajan roolissa ja omaksui Punaisen Turbo Rangerin roolin. Sittemmin hän luovutti Dimitrian ehdotuksesta voimansa jatkajalleen TJ Johnsonille.
Tommy palasi vuosia myöhemmin takaisin Punaisen Zeo Rangerin rooliin, kun kuningas Mondon kenraalit hyökkäsivät Maahan. Hän sai Androsilta tiedon hyökkäyksen tulosta ja kutsui yhdeksän muuta Punaista Rangeria liittymään hänen kanssaan taistelemaan hyökkäystä vastaan. Vaikka Tommy toimi koko operaation johdossa, sai ensimmäinen Punainen Ranger Jason toimia taistelukentällä johtoasemassa.
Luettelo Punaisista Rangereista > TJ Johnson

| TJ Johnson |
| --- | --- |

Luoja(t):  Haim Saban
Näyttelijä(t):  Selwyn Ward
Ensi- esiintyminen:  "Power Rangers Turbo" jakso 18 (10. syyskuuta 1997)
Viimeinen esiintyminen:  "Power Rangers Wild Force" jakso 34 (5. lokakuuta 2002)
Kustantaja:  Saban Entertainment
Henkilötiedot
Koko nimi:  Theodore J. Jarvis Johnson
Sukupuoli:  Mies
Suhteet
Infobox OKVirheellinen NIMI-arvo: 
TJ Johnson oli viides Punainen Ranger ja toinen Punainen Turbo Ranger, korvatessaan Tommy Oliverin. Hän sai Power Ranger voimansa muutettuaan Angel Groveen pyrkiäkseen baseball pelaajaksi. TJ tapasi sattuman kautta Tommyn ja Katin, joita hän auttoi taistelemaan Divatoxin kätyreitä vastaan. Rangereiden silloinen uusi mentori Dimitria päätti korvata Tommyn TJ:llä antaakseen Tommylle mahdollisuuden pyrkiä saavuttamaan elämässään muita tavoitteita.
TJ oli Turbo aikakauden loppuun asti Punainen Ranger, kunnes Divatoxin joukot tuhosivat voimakammion, jonka myötä Rangerit menettivät voimansa. Siitä huolimatta TJ onnistui johdattamaan ryhmänsä uuteen tukikohtaan, avaruuteen, jossa hänestä tuli sininen avaruusrangeri.
Vuonna 2002 TJ palasi takaisin punaisen turbo rangerin rooliin liittyessään yhdeksän muun punaisen rangerin kanssa taistelemaan kuningas Mondon suunnittelemaa hyökkäystä, jossa he joutuivat taistelemaan Serpenteraa vastaan.
Luettelo Punaisista Rangereista > Andros

| Andros |
| --- | --- |

Luoja(t):  Haim Saban
Näyttelijä(t):  Christopher Khayman Lee
Ensi- esiintyminen:  "Power Rangers in Space" (1998)
Viimeinen esiintyminen:  "Power Rangers Wild Force" jakso 34 (5. lokakuuta 2002)
Kustantaja:  Saban Entertainment
Henkilötiedot
Koko nimi:  ei tiedossa
Sukupuoli:  Mies
Kotipaikka:  KO-35
Suhteet
Infobox OKVirheellinen NIMI-arvo: 
Andros oli Punainen Astro Ranger, joka ei aluksi suostunut ottamaan vastaan hänen avaruusasemalle saapuneita Power Rangereita. Hetken suostuttelun jälkeen Andros otti Rangerit alukseensa ja toimi itse ryhmän uutena johtajana. Hän on kotoisin KO-35 planeetalta, joka oli muinoin ihmisten asuttama siirtomaaplaneetta. Se kuitenkin jouduttiin evakuoimaan. Andros on johtajana erittäin vakava ja päättäväinen. Maassa asuessaan hänellä oli kuitenkin vaikeuksia tottua ihmisten käytöstapoihin ja normeihin. Hän yritti myös sarjan aikana tehdä kaikkensa löytääkseen pitkään kadoksissa olleen siskonsa Karonen.
Andros käytti aseinaan Spiral Sabre miekkaa ja ohjasi Mega V1 nimistä robottia. Hän ohjasi myös Delta Megazordia.
Andros palasi noin vuotta myöhemmin takaisin Rangerin rooliinsa auttaakseen Galaxy Rangereita taistelemaan Psycho Rangereita vastaan. Muutamaa vuotta myöhemmin Andros kutsuttiin toistamiseen apuun yhdeksän muun Punaisen Rangerin tavoin taistelemaan kuningas Mondon suunnitelmaa vastaan. Hän matkusti uudella avaruusaluksellaan, Astro Megaship mark 2:lla kuuhun estääkseen Mondon joukkoja.
Luettelo Punaisista Rangereista > Leo Corbett

| Leo Corbett |
| --- | --- |

Luoja(t):  Haim Saban
Näyttelijä(t):  Danny Slavin
Ensi- esiintyminen:  "Power Rangers Lost Galaxy jakso 1 (1999)
Viimeinen esiintyminen:  "Power Rangers Wild Force" jakso 34 (5. lokakuuta 2002)
Kustantaja:  Saban Entertainment
Henkilötiedot
Sukupuoli:  Mies
Asuinpaikka:  Mirinoi
Suhteet
Sisarukset:  Mike Corbett
Infobox OKVirheellinen NIMI-arvo: 
Leo Corbett oli Punainen Galaxy Ranger, joka päätyi rooliin uteliaisuutensa ja veljensä myötä. Alun perin häntä ei kelpuutettu mukaan seikkailemaan Terra Ventureen. Leo kuitenkin hiipi salaa alukseen, jotta näkisi minne muut olivat menossa. Hetkeä myöhemmin hän joutui kuitenkin keskelle harjoitustehtävää, jossa hän kohtasi Mayan, keltaisen Rangerin. Leo sai lopulta jäädä alukseen, mutta ei saanut osallistua heidän tehtäviin niiden ollessa liian vaarallisia. Hänen veljensä Miken (Magna Defender) ja Pinkki Rangeri Kendrix'in mentyä portaalin läpi Mirinoihin, Leo seurasi kaksikkoa vaikka veljensä kielsi häntä seuraamasta. Paikalla he joutuivat taistelemaan Furiota vastaan, jonka aikana Mike putosi kuiluun. Leo yritti pelastaan veljensä, joka luovutti ennen surmaansa Leolle punaisen Quasar Saber miekan. Veljensä Miken muiston ylläpitämiseksi Leo on yrittänyt toimia parhaimpana Punaisena Rangerina mitä hän voi olla. Leo käyttää aseinaan Transdaggeria, Quasar Launcheria ja ohjaa Lion Galactazordia. Hänellä oli käytössään myös Red Jet Jammer ja Red Astro Cycle.
Vuosien jälkeen Leo luovutti voimansa palauttamalla Quasar Saber miekan takaisin kiveen, jotta Mayan heimo säilyisi elossa. Hän jäi sittemmin asumaan Mirinoihin muiden Terra Venturen asukkaiden kanssa.
Leo kuitenkin palasi hetkellisesti takaisin Punaisen Rangerin rooliin, kun Triskull ja hänen kätyrinsä valloittivat Mirinoin. Hän matkasi Maahan, jossa Leo auttoi Lightspeed Rangereita taistelemaan Triskullia ja Trakeenaa vastaan. Leo palasi vielä toistamiseen Punaisen Galaxy Rangerin rooliinsa, kun Machine Empiren joukot yrittivät tuhota Maan Serpenteran avulla. Hän liittoutui yhdeksän muun Punaisen Rangerin kanssa taistelemaan Kuuhun vihollisia vastaan.
Luettelo Punaisista Rangereista > Carter Grayson

Carter Grayson oli Punainen Rescue Ranger, joka toimi sitä ennen palomiehenä Mariner Bayssa. Häntä pidettiin kaupungin parhaana palomiehenä, joka riskeerasi oman henkensä hurjapäisellä tyylillään pelastaakseen ihmisiä. Hän tuli valituksi ensimmäisten joukossa uusiksi Power Rangereiksi ja johti ryhmäänsä Diabolicon joukkoja vastaan. Carterin palomiestausta heijastui myös Rangerin roolissa, jossa hän oli rohkea, itsepäinen ja nopea tekemään ratkaisuja. Taistelujen aikana hän johti Power Rangerit kerta toisensa jälkeen voittoon ja kukisti lopulta kuningatar Bansheeran viimeisessä taistossa.
Lapsena Carter oli joutua kohtalon käsiin, kunnes salaperäinen palomies pelasti hänet palavan talon sisältä. Tämä johti myös Carterin innostukseen ryhtyä palomieheksi ja seuraamaan salaperäisen sankarinsa jalanjälkiä. Vuosia myöhemmin hän sai selville salaperäisen pelastajansa olleen kapteeni Mitchell.
Luovuttuaan Power Rangerin voimistaan hänet kutsuttiin vielä kerran taistelemaan pahuutta vastaan, kun Vypra palasi takaisin kuolleesta tuhoamaan Silver Hillsiä. Carter kokosi vanhan ryhmänsä Lightspeed Rescue Rangerit kokoon auttaakseen Time Force Rangereita tuhoamaan Vypran lopullisesti. Carter kutsuttiin vielä toistamiseen takaisin Punaisen Rangerin rooliinsa, kun Tommy Oliver kasasi kymmenen hengen ryhmän, jossa olivat mukana kaikki edelliset Punaisena Rangerina toimineet sankarit. He taistelivat Serpenteraa vastaan, joka yritti tuhota Maan.
Muissa medioissa > Elokuvat

Punainen Ranger on esiintynyt molemmissa elokuvissa Power Rangers (1995) ja Power Rangers turbovaihteella (1997). Ensimmäisessä elokuvassa titteliä piti hallussaan Rocky DeSantos, jota näytteli Steve Cardenas. Toisessa elokuvassa Tommy Oliver toimi Punaisena Rangerina, jota näytteli Jason David Frank.
Muissa medioissa > Videopelit

Punainen Ranger on pelattavana hahmona kaikissa Power Rangers videopeleissä, paitsi Mighty Morphin Power Rangers: The Fighting Editionissa, jossa pelataan pelkästään Rangereiden Zordeilla.
Muissa medioissa > Videopelit > Luettelo peleistä

| Hahmo | Pelit |
| --- | --- |
Jason Lee Scott: Mighty Morphin Power Rangers Mighty Morphin Power Rangers: The Movie (vain Segalla) Power Rangers: Super Legends Mighty Morphin Power Rangers: Mega Battle
Rocky DeSantos: Mighty Morphin Power Rangers: The Movie Mighty Morphin Power Rangers: Mega Battle
Tommy Oliver: Power Rangers Zeo: Battle Racers
Carter Grayson: Power Rangers: Lightspeed Rescue
Wesley Collins: Power Rangers: Time Force
Cole Evans: Power Rangers: Wild Force Power Rangers: Super Legends (vain PS2:lla ja PC:llä)
Shane Clarke: Power Rangers: Ninja Storm Power Rangers: Super Legends (vain DS:llä)
Conner McKnight: Power Rangers: Dino Thunder
Jack Landors: Power Rangers: SPD Power Rangers: Super Legends
Leo Corbett: Power Rangers: Super Legends
Mack Hartford: Power Rangers: Super Legends
Punaisten Rangereiden välineet

| Hahmo | Aseet | Ajoneuvot | Zordit |
| --- | --- | --- | --- |
| Jason Lee Scott | Blade Blaster, Power Sword |  | Dinozord, Thunderzord |
| Rocky DeSantos | Blade Blaster, Power Sword, Metallic Armor | Moottoripyörä | Apina Ninjazord, Shogunzord |
| Aurico | Aquitian miekka, Aquitian Blaster, Battle Borg kolikko |  | Battle Borg, Shogunzord |
| Tommy Oliver | laserase, miekka, voimamiekka, Defender Wheel | Red Turbo Cart, Lightning Cruiser | Lightning Turbozord, Lightning Fire Tamer Rescuezord |
| Andros | Astro Blaster, spiraalimiekka, Battlizer Armor | Galaxyliituri | Astro Megaship, Delta Megaship, Mega V1 |
| Leo Corbett | Quasarmiekka, Transdagger, Quasar Launcher, Lights of Orion Armor, Red Armor | Red Jet Jammer, Red Astro Cycle | Galactazord |
| Carter Grayson | Rescue Blaster, Rescue Drill, Red V-Lancer, Thermo Blaster | Red Lightspeed Cycle, Mobile Armored Vehicle, Trans Armor Cycle | Omegazord |
| Wesley Collins | Red Chrono miekat, Chrono Blaster, V1-ase, Electro Booster, Battle Warrior Armor | Vector-pyörä, Strata-pyörä | Time Flyer 1 |
| Cole Evans | Crystalmiekka, Lion Blaster, Falcon Summoner, Animarium Armor, Falconator | Savage-pyörä, Wild Force Rider | Red Lion Wild Zord, Gorilla Wild Zord, Falcon Wild Zord |
| Shane Clarke | Kultainen ninjamiekka, Laser Blaster, Hawk Blaster, Battlizer Armor | Ninjaliituri, Tsunami-pyörä | Hawkzord |
| Conner McKnight | Thundermax-miekka, Tyranno-sauva | Raptor Rider, Raptor Cycle | Tyrannozord |
| Jack Landors Sky Tate | Delta Blasters, SWAT Armor, Delta Enforcer, Battlizer Armor | Poliisipyörä, SPD komentorekka | Delta Runner 1, SWAT Flyer 1 |
| Nick Russell | Magi-sauva, Mystic Force Fighters, Leijona-sauva, Fierce Dragon Battle -sauvat | Red Mystic Racer, Fire Heart | Catastros, Brightstar |
| Mack Hartford | Drive Defender, Drive Lance, Drill Blaster |  | Dump Driver, Drill Driver, Sonic Streaker, Battle Fleet 1 |
| Casey Rhodes | Taistelukynnet, Jungle Chucks, Kynsitykki, Hai-miekat, Jungle Master Mode & Claw Booster | Strike Rider | Tiger, Shark, Gorilla Spirit Zords |
| Scott Truman | Katumiekka |  | Eagle Racer Zord |
| Jayden Shiba | Spin Sword, Fire Smasher | Valkoinen hevonen | Lion Folding Zord, Tigerzord, Bullzord. |

Tommy Oliver elokuvassa Power Rangers turbovaihteella.
Randal Cremer

| Randal Cremer |
| --- | --- |

Henkilötiedot
Syntynyt: 18. maaliskuuta 1828 Fareham
Kuollut: 22. heinäkuuta 1908 (80 vuotta)
Poliitikko
Tunnustukset
  Nobelin rauhanpalkinto 
William Randal Cremer (18. maaliskuuta 1828 Fareham – 22. heinäkuuta 1908) oli brittiläinen pasifisti ja alahuoneen jäsen. Hän sai Nobelin rauhanpalkinnon vuonna 1903.  Hänen elämänsä varhaisvaihetta sävytti köyhyys ja sen jälkeen vahva sitoutuminen ammattiyhdistysliikkeeseen ja politiikkaan.
Tausta

Willian Randal Cremer syntyi työläisperheeseen. Hänen isänsä oli maalari ja hänellä oli kaksi sisarta. Hänen äitinsä jäi yksin kolmen lapsensa kanssa, kun isä jo varhain hylkäsi perheensä. Äiti oli syvästi uskonnollinen (metodisti) ja pani poikansa uskonnolliseen kouluun aina 12-vuotiaaksi saakka. Koulun jälkeen hän pääsi puusepän oppiin. Kuitenkin puusepän oppilaanakin hän seurasi erilaisia kursseja.
Hänen ensimmäinen vaimonsa kuoli vuonna 1876 ja toinenkin melkoisen pian avioitumisen jälkeen vuonna 1884.
Yhteiskunnallinen herääminen

Cremer lähti 1852 Lontooseen tarkoituksena toimia kaupungissa puuseppänä. Hän kiinnostui ammattiyhdistysliikkeen toiminnasta ja liittyi siihen.
Cremer valittiin 1858 toimikuntaan, joka työskenteli yhdeksäntuntisen työpäivän puolesta. Hän osallistui myös ammattiyhdistyksen ulkopuoliseen poliittiseen toimintaan ja tuki näin kansainvälistä toimintaa puolalaisten puolesta heidän kapinoidessaan venäläisiä vastaan. Hän oli vastaanottamassa Garibaldin tämän vieraillessa Britanniassa.
Cremer osallistui 1864 Työläisten rauhanyhdistyksen (Working men’s peace association) perustamiseen. Yhdistyksen toimintaan osallistui myös Karl Marx ja muut eurooppalaiset sosialistit. Vuonna 1865 hänet valittiin yhdistyksen kunniasihteeriksi. Hän kuitenkin erosi yhdistyksen jäsenyydestä vuonna 1867 vastalauseena liialliselle aatteellisuudelle.
Cremer pyrki 1868 parlamenttiin, mutta ei tullut valituksi. Vaaliohjelmassaan hän ilmaisi tahtonsa luoda sellainen kansainvälinen sovittelujärjestelmä, joka estäisi aseelliset konfliktit. Myöskään vuoden 1874 vaaleissa hän ei päässyt parlamenttiin. Äänestäjien määrää lisänneiden alahuoneen vaalilakiin tehtyjen muutosten vuoksi hän kuitenkin pääsi alahuoneeseen. Hän tuli useita kertoja valituksi vuosien 1885 ja 1895 välisenä aikana Itä-Lontoossa sijaitsevan Haggerstonen vaalipiirin edustajana. Vuoden 1895 vaaleissa häntä ei valittu, mutta vuoden 1900 vaalit olivat hänelle jälleen menestykselliset, ja hän oli kuolemaansa saakka alahuoneen jäsen.
Rauhan puolesta toimiminen

Vuonna 1870 käyty Ranskan ja Preussin välinen sota sai Cremerin lopullisesti sodanvastaiseen toimintaan rauhan puolesta. Hän toimi Britannian puolueettomuuden puolestapuhujana tämän sodan aikana. Hän siis perusti työläisten rauhanyhdistyksen ja toimi sen sihteerinä. Tämän yhdistyksen perimmäisenä tarkoituksena oli saada aikaan kansainvälinen konfliktien sovitteluelin.
Vuonna 1888 hän johti Britannian alahuoneen edustajien delegaatiota kokouksessa, josta tuli historiallinen. Hän tapasi Frédéric Passyn, joka oli kiinnostunut Cremerin toiminnasta ja tämä tapaaminen, jossa oli mukana lukuisia muitakin maita kuin Ranska ja Britannia  eli Italian, Espanjan, Tanskan, Unkarin, Belgian ja Yhdysvaltojen edustajat, joita oli yhteensä 96 edustajaa, perustivat Parlamenttien välisen liiton (Union interparlementaire (UIP), Inter-Parliamentary Union (IPU)). Frédéric Passy valittiin uuden järjestön ensimmäiseksi puheenjohtajaksi sekä Cremer ensimmäiseksi varapuheenjohtajaksi sekä brittiläisen sektion sihteeriksi.
Hughes H-4 Hercules

| Hughes H-4 Hercules |
| --- | --- |

Tyyppi:  raskas rahtilentovene
Alkuperämaa:   Yhdysvallat
Valmistaja:  Hughes Aircraft
Ensilento:  2. marraskuuta 1947
Poistettu käytöstä:  1947
Tila:  yksi yksilö museoituna
Valmistusmäärä:  1 
Hughes H-4 Hercules (”Spruce Goose”, ”kuusihanhi”) on Howard Hughesin Hughes Aircraft -yhtiön rakentama lentovene. Vain yksi Hercules on rakennettu. Hercules on suurin lentovene mitä koskaan on rakennettu, ja se oli valmistuessaan siipien kärkiväliltään (97,54 m) kaikkien aikojen suurin lentokone. Siipiväliltään suurempi on ollut ainoastaan vuonna 2019 ensilentonsa tehnyt Scaled Composites Stratolaunch.
Tuotanto

Koneen suunnittelu aloitettiin vuonna 1942, mutta se valmistui vasta sodan päättymisen jälkeen vuonna 1947. 2. marraskuuta 1947 Howard Hughes lensi koneella Long Beachissa Kaliforniassa. Kone liikkui 130 km/h nopeudella noin 1,6 kilometrin matkan pysytellen 20 metrin korkeudella. Kriitikoiden mukaan kone ei todellisuudessa olisi pystynyt nousemaan saavutettua korkeutta korkeammalle, vaan kone pysyi ilmassa pelkästään matalalla lennettäessä syntyvän maavaikutuksen ansiosta. Howard otti suuren riskin lentäessään koneella joka oli vielä vuoden päässä valmistumisesta. Koneen koko hydrauliikka olisi pitänyt vaihtaa jos sillä olisi mielitty Atlantin ylityksiin joka olisi jälleen maksanut miljoonia, jotka Hughes itse olisi joutunut maksamaan. Sodan loputtua koneelle ei ollut käyttöä koska 1931 säädetty laki Yhdysvalloissa kieltää puurakenteisen koneen käytön matkustajien lennätyksessä. Laki oli käytännössä protektionismia, jolla saatiin Fokker F.VII (Fokker Trimotor) pois liikenteestä Yhdysvalloista.[lähde? ]
Pilkkanimi Spruce Goose keksittiin lähinnä siitä väitteestä, että Hughes-yhtiö investoi Yhdysvaltain valtion rahaa tähän projektiin ja se valmistui myöhässä.
Koska toisen maailmansodan aikaan metalleja oli saatavilla rajoitetusti, lähes koko lentokone valmistettiin laminoidusta koivusta (eikä siis pilkkanimen mukaan kuusesta). Rakentamisessa käytettiin myös ajankohtaan nähden edistyksellistä ”Duramold”-komposiittiprosessia, jossa rakenteita tehtiin viiluista ja liimasta.
Nykytilanne

Nykyisin kone on nähtävillä Evergreen Aviation Museumissa Oregonissa. Museossa on nähtävillä myös malli, jota käytettiin Hughesin elämäkertaelokuvassa Lentäjä, joka kertoo myös H-4:n rakentamisesta ja sen lennosta.
Tekniset tiedot

Lähde: [lähde? ]
Yleiset ominaisuudet
Miehistö: 3
Pituus: &&&&&&&&&&&&&066.065000066,65 m
Kärkiväli: &&&&&&&&&&&&&097.054000097,54 m
Korkeus: &&&&&&&&&&&&&024.018000024,18 m
Suurin lentoonlähtöpaino: &&&&&&&&&0180000.&&&&00180 000 kg
Voimalaite: &&&&&&&&&&&&&&08.&&&&008 × Pratt & Whitney R-4360 Wasp Major -tähtimoottoria; &&&&&&&&&&&02237.&&&&002 237 kW (&&&&&&&&&&&03000.&&&&003 000 hv) per moottori
Potkuri: nelilapainen Hamilton-Standard -potkuri, halkaisija &&&&&&&&&&&&&&05.02300005,23 m
Suoritusarvot
Matkalentonopeus: &&&&&&&&&&&&0408.&&&&00408 km/h
Lentomatka: &&&&&&&&&&&04800.&&&&004 800 km (suunniteltu)
Lakikorkeus: &&&&&&&&&&&06370.&&&&006 370 m
Aiheesta muualla

Wikimedia Commonsissa on kuvia tai muita tiedostoja aiheesta .
Evergreen Aviation Museumin sivusto (englanniksi)
IRacing.com

| iRacing> com |
| --- | --- |

Kehittäjä:  iRacing.com Motorsport Simulations
Jakelija:  Steam ja Epic Games Store
Julkaistu:  26. elokuuta 2008
Lajityyppi:  ajopeli, simulaatiopeli, MMO
Pelimuoto:  yksinpeli, moninpeli
Alusta:  Windows
Jakelumuoto:  Digitaalinen jakelu
Lisää peliartikkeleitaVideopelien teemasivulla
Infobox OK  : 
iRacing on iRacing.com Motorsport Simulationsin kehittämä ja julkaisema ajosimulaatiopeli. Peli on julkaistu vuonna 2008 Windowsille.
Peliä julkaistaan tilauspohjaisena palveluna (Software as a Service). Pelaaja asetetaan tasonsa mukaiseen ryhmään (iRating-luokitus) kilpailussa muita pelaajia vastaan.
Radat ja autot maksavat ovat maksullisia.
Pelissä on yhteensä 74 laserskannattua rataa, joista yhdeksän on ilmaisia. Ilmaisista radoista neljä on ovaalin muotoisia ja kolme on tieratoja. Autoja on yhteensä 49, joista kahdeksan on ilmaisia.
iRacingin ympärille on rakennettu monipuolinen sivusto, jonka ympärillä koko homma toimii, statistiikkaa omasta ja muiden kuskien toiminnasta voi tarkkailla. Kisoja ja harjoituksia järjestetään jatkuvasti. iRacing on rakennettu valmiiksi paketiksiselvennä, jossa on mm. ranking systeemit ja törmäilyistä rangaistaan automaattisesti.
Aiheesta muualla

Verkkosivut (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:iRacing.com
Käännös suomeksi
Red Sucker Lake

Red Sucker Lake on kylä samannimisen järven pohjoisosassa sijaitsevalla noin kolmen kilometrin mittaisella saarella Manitoban provinssin koillisosassa Kanadassa, lähellä Ontarion rajaa. Kylän asukasluku on 33 ja siellä on yhdeksän taloutta. Kylän lähellä mannermaalla sijaitsee Red Sucker Lake No. 1976 -intiaanireservaatti, jonka asukasluku on 740.
Kylä sijaitsee linnuntietä noin 350 kilometriä koilliseen Winnipegistä ja noin 285 kilometriä itään Thompsonista. Kylällä on oma koulu ja sekatavarakauppa. Lähin sairaala sijaitsee Norway Housessa.
Alueen liikenne hoidetaan pääasiassa lentokonein, lentoliikennettä palvelee Red Sucker Laken lentoasema. Kiinteää tieyhteyttä ei ole, talvisin helmi–maaliskuussa käytössä on talvitieyhteys Garden Hilliin.
Aiheesta muualla

Red Sucker Lake First Nation (Arkistoitu – Internet Archive)
Frontier Schools: Disbrowe School (Arkistoitu – Internet Archive)
Government of Manitoba: Community profile (PDF)
Red Wings Airlinesin lento 9268

| Red Wings Airlinesin lento 9268 |
| --- | --- |

Yhteenveto
Päivämäärä:  29. joulukuuta 2012
Onnettomuustyyppi:  kiitotieltä suistuminen
Lähtöpaikka:   Pardubicen lentoasema, Pardubice, Tšekki
Määränpää:   Vnukovon lentoasema, Venäjä
Kuolleita:  5
Loukkaantuneita:  3
Eloonjääneitä:  3
Lentokone
Konetyyppi:  Tupolev Tu-204-100V
Rekisteritunnus:  RA-640474
Matkustajia:  0
Miehistöä:  8
Red Wings Airlinesin lento 9268 oli venäläisen Red Wings Airlinesin lento Pardubicesta Vnukovon lentoasemalle. Laskeutuessaan määränpäähänsä kone syöksyi kiitotieltä pois M3-moottoritien penkkaan. Koneessa olleista kahdeksasta miehistön jäsenestä viisi menehtyi, mukaan lukien kaikki kolme lentäjää.
Lento

Kone lähestyi pohjoisesta, ja sille oli annettu lupa laskeutua kiitotielle 19.
Miehistö oli asettanut laipat -37 asteeseen ja solakat -23 asteeseen. Laskutelineet oli laskettu. Kone laskeutui vasen laskuteline edellä, sitten laskeutui nokan laskuteline. Koneen laskeuduttua miehistö aktivoi välittömästi suihkujarrun, mutta se ei toiminut. Koneen nopeus kiitotiellä kasvoi 240 km/h:n. Kone luisui kiitotiellä vasemmalle ja oikealle vuorotellen. Myös laskutelineiden pyöräjarrut oli aktivoitu.
Lentomekaanikko pyysi aktivoida suihkujarrun uudelleen, mutta se ei toiminut vieläkään. 32 sekuntia laskeutumisesta kone saavutti kiitotien päädyn. Kone ajoi yli kiitotieltä, jatkoi matkaa ja törmäsi M3-moottoritien penkkaan 190 km/h:n nopeudella hajoten kolmeen osaan. Onnettomuudesta tallentuneen videon mukaan koneesta lentäneitä osia törmäsi ainakin kahteen moottoritiellä ajaneeseen autoon.
Onnettomuuden aiheutti kyseisen konemallin vääränlainen asetus suihkujarruissa.
Käännös suomeksi